|  |  |  |  |  |  |
| --- | --- | --- | --- | --- | --- |
| |  | | --- | | **РЕПУБЛИКА СРБИЈА** | | **ОШ „ХЕРОЈ МИРКО ТОМИЋ“** | | **ДОЊИ КРЧИН** | | **Дел. бр. 85** | | **Датум: 18.03.2020. год.** | |

На основу члана 192. и 63. Закона о раду, Уредбе о организовању рада послодаваца за време ванредног стања („Сл. гласник РС“, бр. 31/2020), дректор Основне школе „Херој Мирко Томић“ у Доњем Крчину дана 16.03.2020. године, доноси

**О Д Л У К У**

**О ОРГАНИЗАЦИЈИ РАДА ОШ „ХЕРОЈ МИРКО ТОМИЋ“ У ДОЊЕМ КРЧИНУ ЗА ВРЕМЕ ВАНРЕДНОГ СТАЊА**

**I** Запослени у настави реализоваће наставу на даљину у складу са упутствима Министарства просвете, науке и технолошког развоја.

Према потреби биће организовани радни састанци са наставницима у мањим групама ради координације и организације наставе.

**II** Управа школе, и администрација све послове који се могу обавити на даљину, обављаће радом од куће.

Послови за које је неопходно присуство на радном месту обављаће се уз препоручене мере предострожности.

**III** Помоћно-техничко особље дежураће по утврђеном распореду, сваког радног дана од 08.00 до 13.00 часова.

Све просторије у школи које се користе, биће редовно чишћене и дезинфиковане, у складу са упутствима надлежних.

За све информације у вези рада школе за време трајања ванредне ситуације и остваривања права ученика , запослених и трећих лица можете се обратити радним данима од 08.00 до 13.00 часова на телефон 037/3795-180 или поднеске послати електронском поштом на адресу **skolakrcin@gmail.com.**

Због увођења ванредног стања на територији Републике Србије, Одлуком о проглашењу ванредног стања ("Сл. гласник РС", бр. 29/2020) и обуставе извођења наставе у основној школи, Одлуком о обустави извођења наставе у високошколким установама, средњим и основним школама и редовног рада установа предшколског васпитања и образовања ("Сл. гласник РС", бр. 30/2020) запосленима се у складу са Уредбом о организовању рада послодаваца за време ванредног стања („Сл. гласнику РС“, бр. 31/2020), до престанка ванредног стања омогућава рад од куће односно ван просторија, у циљу спречавања ширења болести ЦОВИД-19 изазване вирусом САРС-ЦоВ-2, као и функционисања редовних радних активности послодавца.

За време рада ван просторија послодавца, односно трајања ванредног стања, надзор над радом запосленог и вођење евиденције о запосленом обављаће непосредни руководилац запосленог.

На основу свега наведеног, одлучено је као у изреци ове одлуке.

У Доњем Крчину

дана 16.03.2020. године

Директор школе

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Зоран Петронијевић)